Arlong

"*S-SH-SHHAA HA HA HA!*"
— Arlong nauraessaan kuuma peruna suussa.
**Arlong** on Cocoyashi-kylää julmin ottein hallitseva haimerenmies, joka saapui Grand Linelta East Bluelle kiusaamaan itseään heikompia.

## Mieltymykset

"*Aah, tunge se lonkero mun perseeseen!*"
— Arlong ehdottelee vaivihkaa

Arlong ei häpeile mitään, vaan tekee juuri sitä, mitä hänen milloinkin tekee mieli. Esimerkiksi Olkihattupiraattien hyökätessä Arlong Parkiin, uhkaili Musti tunkea lonkeronsa Zoron perseeseen. Ennen kuin Musti ehti edes lausettaan saada loppuun, ehdotti Arlong Mustia antamaan lonkerojytää omaan pyllyynsä. Arlong oli luultavasti jo kauan himonnut Mustin lonkeroita, eikä halunnut sallia Mustin hemmottelevan muita takamuksia ennen häntä.

Arlongilla on suuri pakkomielle kuumia perunoita kohtaan. Hän ei erityisesti rakasta perunan makua, vaan sitä tunnetta, kun hän polttaa suunsa niitä syödessä. Yrittäessään nauraa kuuma peruna jos toinenkin suussa, saa hän aikaiseksi oman persoonallisen naurunsa, "*SHAA HAHAHAHA!*". Arlong on nautiskellut perunoita jo niin kauan, että hän tietää tarkalleen, minkä muotoiset perunat palvelevat hänen tarkoitustaan parhaiten. Hän ei siitä huolimatta evää yhdeltäkään kuumalta perunalta pääsyä suuhunsa, oli peruna sitten jauhoinen, varhainen tai kuorimaton.

## Voimat

Arlongilla on kaksi noloa, mutta teoriassa hyvinkin käytännöllistä hyökkäystä. Ensimmäinen niistä on hampaiden repiminen ja niiden kalisuttelu käsissä kuin kastanjoita naputellessa. Tämä houkuttelee Brookin kaltaisia kluurankoja paikalle, joten kyseisen hyökkäyksen käyttäminen on vähentynyt selvästi.

Toinen hänen erikoisuutensa on "Haitikkaa", jota ei jostain syystä kutsuta Haitikaksi. Tämän hyökkäyksen avulla Arlong lentää kohteeseensa nopeasti ilmoja halkoen. Valitettavasti hän ei osaa hallita tätä noloa hyökkäystään, vaan saattaa hyvinkin lentää Mock Townille asti Arlong Parkistaan.

Arlongilla on merenmiehen tavoin vähintään 100 dourikin voimat, mutta koska hän kykenee nostelemaan taloja yhdellä kädellä, on hän lähempänä tuhatta. Talojen kääntely ylösalaisin on hänen tapansa näyttää valloittamalleen Cocoyashi-kylälle, kuka saarta hallitsee. Tahattomasti väärin päin käännetyt talot ovat herättäneet paljon kiinnostusta turisteissa, ja nyt Arlongilla on varaa ostaa mielin määrin kuumia perunoita.

## Nopeat mielialanmuutokset

Vähemmän tiedetty fakta Arlongista on se, että hänen yllättävän nopea mielialanvaihtelunsa voi olla hyvin myötähäpeällistä ja säälittävää nähtävää. Tämä piirre tuli esiin flashbackissa, kun Arlong oli vihainen ihmisille Fisher Tigerin kuolemasta, ja miltei heti Mustille itkemisen jälkeen alkoi taas nauraa ivallisesti kun mätki ihmisiä kumoon. Kohtapa paikalle saapuikin Kizaru laasereineen, eikä Arlongilla ollut tietenkään mitään mahdollisuuksia tätä vastaan. Pikaisen löylytyksen jälkeen oli taas Arlongin silmillä kyyneleet, kuin lapsella joka tajuaa ettei saa aina mitä haluaa.

## Arlong Parkin tuhoutumisen jälkeen

Luffyn voitettua Arlongin, jäi tämä lojumaan Arlong Parkin raunioiden keskelle tajuttomana. Olkihatut lähtivät Cocoyashi-kylästä bilettämisen jälkeen, mutta kukaan ei muistanut (tai vaivautunut) tekemään Arlongille mitään. Niinpä on usein oletettu, että Arlongin herätessä ja Olkihattujen seilatessa jo kaukana merillä, otti Arlong Cocoyashi-kylän uudelleen rautaiseen otteeseensa.